上賽際遇不如人意 轉手風望好運來
2024年05月18日 15:00
東網電視
更多新聞短片
「勁好運」埋門狀態不斷提升，換人搏殺要吼緊。
羅富全馬房列陣第8場四班1400米的「勁好運」，剛戰同程跑第5名而回，沿途際遇認真麻麻，又碰撞又搶口，末段更要收慢勒避之後再全力衝剌，已經為時已晚喇，梁家俊騎兩次都唔夾，轉手風換何澤堯主轡，希望起到化學作用擦出新火花。
李子彬名下愛駒戰意十足，同系的「誠好運」亦係交畀全哥訓練，馬房梗想儘快交代，「勁好運」今次相隔一個月才上陣，慢工出細貨悉心調教，狀態及情緒日益進步，朝早由助手加課在內圈快踱熱身，見練者全程跟出跟入，之後獨自在烽火台督操兼度計，滿肚密計咁款，動態殊不簡單，值得留意。